
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αρμοδιοτήτων της Αναπληρωτή Υπουρ¬ 


γού Εξωτερικών Ελισάβετ Παπαζώη. 1 

Καθορισμός αρμοδιοτήτων του Υφυπουργού Εξωτε¬ 
ρικών Γρηγόρη Νιώτη. 2 


ΑΠΟΦΑΣΕΙ Σ 

Αριθ. Υ578 (1) 

Καθορισμός αρμοδιοτήτων της Αναπληρωτή Υπουργού 
Εξωτερικών Ελισάβετ Παπαζώη. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1) Του άρθρου 81 παρ. 1 του Συντάγματος. 

2) Των άρθρων 16 παρ. 3, 20 παρ. 3 και 22 παρ. 3 του ν. 
1558/85 "Κυβέρνηση και Κυβερνητικά Όργανα" (ΦΕΚ137 Α'). 

3) Του ν. 1104/80 "περί εκπροσωπήσεως της Ελλάδος 
στις Ευρωπαϊκές Κοινότητες, ιδρύσεως διπλωματικών και 
προξενικών Αρχών και ρυθμίσεις άλλων συναφών θεμά¬ 
των" (ΦΕΚ 298 Α'). 

4) Του άρθρου 87 του ν. 1892/90 "Γιατον εκσυγχρονισμό 
και την ανάπτυξη και άλλες διατάξεις" (ΦΕΚ 101 Α'). 

5) Του ν.2077/92 "Κύρωση της συνθήκης για την Ευρω¬ 
παϊκή Ένωση καιτων σχετικών πρωτοκόλλων και δηλώσεων 
που περιλαμβάνονται στην τελική πράξη" (ΦΕΚ 136 Α'). 

6) Του άρθρου 27 του ν.2081/92 (ΦΕΚ 154 Α'), όπως τρο¬ 
ποποιήθηκε με το άρθρο 1 παρ. 2α του ν.2469/97 (ΦΕΚ 38 
Α') και το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

7) Του ν.2594/98 Κύρωση ως Κώδικα του σχεδίου νόμου 
"Οργανισμός του Υπουργείου Εξωτερικών" (ΦΕΚ62Α'). 

8) Του Π.Δ. 230/98 "Αρμοδιότητες και διάρθρωση της Κε¬ 
ντρικής Υπηρεσίας του Υπουργείου Εξωτερικών" (ΦΕΚ 177 

Α'). 

9) Της 594/93 απόφασης του Πρωθυπουργού "Σύσταση 
θέσεως Αναπληρωτή Υπουργού στο ΥΠΈΞ," (ΦΕΚ 826 Β'). 

10) Του Π.Δ. 143/2000 "Διορισμός Υπουργών, Αναπληρωτή 
Υπουργού και Υφυπουργών" (ΦΕΚ 122 Α'), αποφασίζουμε: 

1. Στην αρμοδιότητα της Αναπληρωτή Υπουργού Εξωτε¬ 
ρικών Ελισάβετ Παπαζώη ανήκουν: 


α) Τα θέματα αρμοδιότητας της Α1 Διεύθυνσης Ευρω¬ 
παϊκών Χωρών. 

β) Τα θέματα αρμοδιότητας της Α8 Διεύθυνσης Λατινικής 
Αμερικής και Καραϊβικής. 

γ) Τα θέματα αρμοδιότητας της Α9 Διεύθυνσης Χωρών 
Υποσαχαρικής Αφρικής. 

δ) Τα θέματα αρμοδιότητας της Α11 Διεύθυνσης Κοινής 
Εξωτερικής Πολιτικής και Πολιτικής Ασφάλειας (ΚΕΠΠΑ) 
και Πολιτικής Συνεργασίας της Ευρωπαϊκής Ένωσης. 

ε) Τα θέματα αρμοδιότητας των Τμημάτων I (Τμήμα Χω¬ 
ρών Δυτικής, Κεντρικής Ευρώπης και Βορείου Αμερικής), 
III (Τμήμα Αφρικανικών Χωρών) και IV (Τμήμα Χωρών Λατι¬ 
νικής Αμερικής και Καραϊβικής) της Β2 Διεύθυνσης Διμε¬ 
ρών Οικονομικών Σχέσεων με λοιπές χώρες. 

στ) Τα θέματα της Γ' Γ ενικής Διεύθυνσης Υποθέσεων Ευ¬ 
ρωπαϊκής Ένωσης και των Διευθύνσεων που περιλαμβά¬ 
νονται σ’ αυτήν (Γ 1, Γ2, Γ3, Γ4, Γραφείο Ευρωπαϊκού Κοι¬ 
νοβουλίου). 

ζ) Τα θέματα αρμοδιότητας της Δ3 Διεύθυνσης Οργανι¬ 
σμού για την Ασφάλεια και τη Συνεργασία στην Ευρώπη 
(ΟΑΣΕ) και Συμβουλίου της Ευρώπης. 

η) Τα θέματα αρμοδιότητας της Δ5 Διεύθυνσης Προστα¬ 
σίας Περιβάλλοντος. 

θ) Τα θέματα αρμοδιότητας των Τμημάτων I (Τμήμα Μορ¬ 
φωτικών Συμφωνιών και Προγραμμάτων) και III (Τμήμα ΟΥ- 
ΝΕΣΚΟ) της Ε1 Διεύθυνσης Μορφωτικών και Πολιτιστικών 
Υποθέσεων. 

ι) Τα θέματα αρμοδιότητας της Ε3 Διεύθυνσης Διοικητι¬ 
κών και Δικαστικών Υποθέσεων. 

ια) Τα θέματα αρμοδιότητας του Τμήματος II (Τμήμα Ευρω¬ 
παϊκού Κοινοτικού Δικαίου) της Ειδικής Νομικής Υπηρεσίας, 
ιβ) Η Μεταφραστική Υπηρεσία. 

ιγ) Η εποπτεία επί του Ελληνικού Ιδρύματος Πολιτισμού, 
επί του Ελληνικού Κέντρου Ευρωπαϊκών Μελετών και επί 
του Ινστιτούτου Βυζαντινών και Μεταβυζαντινών Σπουδών 
Βενετίας. 

ιδ) Τα θέματα των εθνικών και λοιπών στην αλλοδαπή 
υπέρ του δημοσίου ή κοινωφελών σκοπών κληροδοτημά¬ 
των, δωρεών και εισφορών. 

ιε) Η εκτέλεση ειδικών αποστολών που ανατίθενται σ’ αυ¬ 
τήν από τον Υπουργό Εξωτερικών ενεργούντα στο πλαίσιο 
των αρμοδιοτήτων του. 

2. Η Αναπληρωτής Υπουργός Εξωτερικών είναι αρμόδια 
για τα ακόλουθα θέματα κατάστασης προσωπικού: 

α) Υπογραφής των αποφάσεων υπηρεσιακής μετακίνη¬ 
σης του προσωπικού του Γ ραφείου της, της Γ' Γ ενικής Δι¬ 
εύθυνσης Υποθέσεων Ευρωπαϊκής Ένωσης, καθώς και του 
προσωπικού της Μόνιμης Αντιπροσωπείας της Ελλάδος 
στην Ευρωπαϊκή Ένωση. 

β) Συνυπογραφής με τους κατά περίπτωση αρμόδιους 
Υπουργούς, των αποφάσεων τοποθέτησης προσωπικού 
άλλων Υπουργείων καιτου ευρύτερου δημόσιου τομέα στη 
Μόνιμη Αντιπροσωπεία στην Ευρωπαϊκή Ένωση, οι οποίες 
εκδίδονται με μέριμνα της ΣΤ 1 Δ/νσης Προσωπικού και Δι¬ 
οικητικής Οργάνωσης. 

3. Στις παραπάνω αρμοδιότητες της Αναπληρωτή 
Υπουργού Εξωτερικών περιλαμβάνονται οι κοινοβουλευτι¬ 
κές αρμοδιότητες, η νομοθετική πρωτοβουλία μετά από 
συνεννόηση με τον Υπουργό Εξωτερικών, η πρόταση έκ¬ 
δοσης ατομικών και κανονιστικών διαταγμάτων, η έκδοση 
αποφάσεων ατομικού και κανονιστικού χαρακτήρα, καθώς 
και η συνυπογραφή ατομικών ή κανονιστικών διαταγμάτων 
ή αποφάσεων με άλλους Υπουργούς ή Υφυπουργούς εφό¬ 
σον πρόκειται για θέματα που υπάγονται στον τομέα των 
καθ’ ύλην αρμοδιοτήτων της. 

4. Από τις παραπάνω αρμοδιότητες της Αναπληρωτή 
Υπουργού Εξωτερικών, οι αναφερόμενες στην παράγρα¬ 
φο 1δ (Α11 Δ/νση ΚΕΠΠΑ και Πολιτικής Συνεργασίας της 
ΕΕ), 1ζ (Δ3 Δ/νση ΟΑΣΕ και Συμβουλίου της Ευρώπης), 1θ 
(Τμήματα I και III της Ε1 Δ/νσης Μορφωτικών και Πολιτιστι¬ 
κών Υποθέσεων) καθώς και η υπογραφή κανονιστικών δια¬ 
ταγμάτων και κανονιστικών αποφάσεων θα ασκούνται πα¬ 
ράλληλα και από τον Υπουργό Εξωτερικών. 

5. Η Αναπληρωτής Υπουργός αναπληρώνει τον Υπουργό 
Εξωτερικών στην άσκηση των καθηκόντων του, σε περί¬ 
πτωση που ο τελευταίος απουσιάζει ή κωλύεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 2000 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 


Αριθ. ΑΣ 2264 (2) 

Καθορισμός αρμοδιοτήτων του Υφυπουργού 
Εξωτερικών Γρηγόρη Νιώτη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη τις διατάξεις: 

1) Των άρθρων 81 και 83 παρ. 2 του Συντάγματος. 

2) Τ ων άρθρων 16 παρ. 5 και 22 παρ. 3 του ν. 1558/85 "Κυ¬ 
βέρνηση και Κυβερνητικά Όργανα" (ΦΕΚ 137 Α'). 

3) Του άρθρου 27 του ν.2081/92 (ΦΕΚ 154 Α'), όπως τρο¬ 
ποποιήθηκε με το άρθρο 1 παρ. 2α του ν.2469/97 (ΦΕΚ 38 
Α') και το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

4) Του ν.2594/98 Κύρωση ως Κώδικα του σχεδίου νόμου 
"Οργανισμός του Υπουργείου Εξωτερικών" (ΦΕΚ 62 Α'). 

5) Του Π.Δ. 230/98 "Αρμοδιότητες και διάρθρωση της Κε¬ 
ντρικής Υπηρεσίας του Υπουργείου Εξωτερικών" (ΦΕΚ 177 
Α'). 

6) Των αποφάσεων του Πρωθυπουργού Υ.206/92 (ΦΕΚ 
257 Β') και 594/93 (ΦΕΚ 826 Β'). 

7) Του Π.Δ. 314/2000 "Διορισμός Υφυπουργού Εξωτερι¬ 
κών" (ΦΕΚ 257 Α'/20.11.2000), αποφασίζουμε: 

1. Στην αρμοδιότητα του Υφυπουργού Εξωτερικών Γ ρη¬ 
γόρη Νιώτη ανήκουν: 

α) Τα θέματα αρμοδιότητας της Γενικής Γραμματείας 
Απόδημου Ελληνισμού. 

β) Τα θέματα αρμοδιότητας της Α5 Διεύθυνσης Ρωσίας, 
Λευκορωσίας, Χωρών Καυκάσου και λοιπών Χωρών Ευξεί- 
νου Πόντου. 

γ) Τα θέματα αρμοδιότητας της Α7 Διεύθυνσης Βορείου 
Αμερικής. 


δ) Τα θέματα αρμοδιότητας της Α10 Διεύθυνσης Ασίας, 
Ωκεανίας. 

ε) Τα θέματα αρμοδιότητας των Τμημάτων II (Τμήμα Ρω¬ 
σίας, Λευκορωσίας, Χωρών Καυκάσου και λοιπών Χωρών 
Ευξείνου Πόντου) καιν (Τμήμα Χωρών Ασίας και Ωκεανίας) 
της Β2 Διεύθυνσης Διμερών Οικονομικών Σχέσεων με λοι¬ 
πές χώρες. 

στ) Τα θέματα αρμοδιότητας του Τμήματος II (Τμήμα 
ΟΣΕΠ) της Β3 Διεύθυνσης Περιφερειακής Οικονομικής Συ¬ 
νεργασίας. 

ζ) Τα θέματα αρμοδιότητας της Δ4 Διεύθυνσης Ανθρωπί¬ 
νων Δικαιωμάτων, Μειονοτήτων, Προσφύγων και Μετανα¬ 
στών. 

η) Τα θέματα αρμοδιότητας των Τμημάτων II (Τμήμα δι¬ 
μερούς και διεθνούς πολιτιστικής συνεργασίας) και IV 
(Τμήμα Πολιτιστικών και Επιστημονικών Ιδρυμάτων και Επι¬ 
τροπών) της Ε1 Διεύθυνσης Μορφωτικών και Πολιτιστικών 
Υποθέσεων. 

θ) Τα θέματα αρμοδιότητας της Ε2 Διεύθυνσης Θρη¬ 
σκευτικών και Εκκλησιαστικών Υποθέσεων. 

ι) Τα θέματα αρμοδιότητας της Ε4 Διεύθυνσης Ολυμπιά- 
δος και Διεθνών Αθλητικών Σχέσεων. 

ια) Η εποπτεία επί του Εθνικού Ιδρύματος Υποδοχής και 
Αποκατάστασης Αποδήμων και Παλιννοστούντων Ομογε¬ 
νών Ελλήνων και επί του Διεθνούς Κέντρου Μελετών Ευ¬ 
ξείνου Πόντου. 

ιβ) Η εκτέλεση ειδικών αποστολών που ανατίθενται σ’ αυ¬ 
τόν από τον Υπουργό Εξωτερικών ενεργούντα στο πλαίσιο 
των αρμοδιοτήτωντου. 

2. Ο Υφυπουργός Εξωτερικών ασκεί παράλληλα με την 
Αναπληρωτή Υπουργό Εξωτερικών τις αρμοδιότητες του 
Τμήματος I (Τμήμα Χωρών Δυτικής, Κεντρικής Ευρώπης 
και Βορείου Αμερικής) της Β2 Διεύθυνσης Διμερών Οικο¬ 
νομικών Σχέσεων με λοιπές χώρες, στα θέματα που αφο¬ 
ρούν την Βόρειο Αμερική. 

3. Ο Υφυπουργός είναι αρμόδιος για την υπογραφή των 
αποφάσεων υπηρεσιακής μετακίνησης του προσωπικού 
του Γ ραφείου του. 

4. Στις παραπάνω αρμοδιότητεςτου Υφυπουργού περιλαμ¬ 
βάνονται οι κοινοβουλευτικές αρμοδιότητες, η νομοθετική 
πρωτοβουλία μετά από συνεννόηση με τον Υπουργό Εξωτε¬ 
ρικών, η πρόταση έκδοσης ατομικών και κανονιστικών δια¬ 
ταγμάτων, η έκδοση αποφάσεων ατομικού και κανονιστικού 
χαρακτήρα, καθώς και η συνυπογραφή ατομικών ή κανονιστι¬ 
κών διαταγμάτων ή αποφάσεων με άλλους Υπουργούς ή Υφυ¬ 
πουργούς εφόσον πρόκειται για θέματα που υπάγονται στον 
τομέα των καθ’ ύλην αρμοδιοτήτωντου. 

5. Από τις παραπάνω αρμοδιότητες του Υφυπουργού οι 
αναφερόμενες στις παραγράφους 1 στ (Τμήμα II ΟΣΕΠ της 
Β3 Διεύθυνσης Περιφερειακής Οικονομικής Συνεργα¬ 
σίας), 1ζ (Δ4 Διεύθυνση Ανθρωπίνων Δικαιωμάτων, Μειο¬ 
νοτήτων, Προσφύγων και Μεταναστών), 1η (Τμήματα II και 
IV της Ε1 Δ/νσης Μορφωτικών και Πολιτιστικών Υποθέσε¬ 
ων), 1ι (Ε4 Δ/νση Ολυμπιάδος και Διεθνών Αθλητικών Σχέ¬ 
σεων) καθώς και η υπογραφή κανονιστικών διαταγμάτων 
και κανονιστικών αποφάσεων θα ασκούνται παράλληλα και 
από τον Υπουργό Εξωτερικών. 

6. Ο Υφυπουργός αναπληρώνει τον Υπουργό Εξωτερι¬ 
κών και την Αναπληρωτή Υπουργό Εξωτερικών απάντων ή 
κωλυομένων και των δύο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2000 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





